കോവിഡ് പ്രതിസന്ധിയില് സാമ്ബത്തിക ബാധ്യത കൊല്ലത്ത് ബ്യൂട്ടി പാര്ലര് ഉടമ തൂങ്ങിമരിച്ചു കൊല്ലത്ത് ബ്യൂട്ടി പാര്ലര് ഉടമ തൂങ്ങി മരിച്ചനിലയില്. കൊട്ടിയം മാടന്നട ഭരണിക്കാവ് റെസിഡന്സി നഗര്41 പ്രതീപ് നിവാസില് ബിന്ദു പ്രതീപിനെ44യാണ് ചൊവ്വാഴ്ച രാവിലെ വീടിന്റെ ഒന്നാംനിലയില് തൂങ്ങിമരിച്ചനിലയില് കണ്ടെത്തിയത്. കോവിഡ് പ്രതിസന്ധിയില് ബ്യൂട്ടി പാര്ലര് തുറക്കാന് കഴിയാത്തതിനെ തുടര്ന്നുണ്ടായ സാമ്ബത്തികബാധ്യതയാണ് മരണ കാരണമെന്നാണ് സൂചന. കൊട്ടിയത്ത് മയ്യനാട് റോഡില് വേവ്സ് ഓഫ് ബ്യൂട്ടി സലൂണ് എന്ന സ്ഥാപനത്തിന്റെ ഉടമയാണ്. 20 വര്ഷത്തിലേറെയായി വീടിനോടുചേര്ന്ന് ബ്യൂട്ടി പാര്ലര് നടത്തിയിരുന്ന ബിന്ദു ഒന്നരവര്ഷംമുന്പാണ് കൊട്ടിയത്ത് കട വാടകയ്ക്കെടുത്ത് ബ്യൂട്ടി പാര്ലര് തുടങ്ങിയത്. എന്നാല് കോവിഡ് വ്യാപനം കാരണം സ്ഥാപനം അടച്ചിടേണ്ടിവന്നു. ലക്ഷങ്ങള് ചെലവഴിച്ച് ആരംഭിച്ച സ്ഥാപനം ഇതോടെ വലിയ ബാധ്യതയായി. കിട്ടാനുള്ള തുകകളും വായ്പകളുടെ അടവും മുടങ്ങിയതോടെ സാമ്ബത്തികബാധ്യത ഉയര്ന്നു. ഭര്ത്താവ്: പ്രതീപ്. ബിരുദ വിദ്യാര്ത്ഥികളായ പ്രണവ്, ഭാഗ്യ എന്നിവര് മക്കളാണ്.